Devid Kokner

Devid Maykl Kokner () — ABŞ aktyoru, yumorist. Amerika tamaşaçısının yaxşı tanıdığı, ekran əsərlərində canlandırdığı obrazlar içərisində "Xəbər aparıcısı" ("Anchorman") adlı kinoseriyada (2004–2013) yaratdığı Çemp Kaynd surəti və "Ofis" serialında (2005–2013) tamaşaçıların qarşısına çıxdığı Todd Peker obrazı xüsusilə seçilir.

 Erkən həyatı və təhsili 
Devid Maykl Kokner 1962-ci il avqustun 24-də Amerika Birləşmiş Ştatlarının mərkəzi ştatlarından olan Missurinin kiçik yaşayış məntəqəsi Tipton qəsəbəsində sadə zəhmətkeş ailəsində anadan olub. Atası Sesil Stiven Kokner və anası Marqaret Enn (qızlıq soyadı: Dauni) xanımın beş övladından biri olan Devid, Mark və Co adlı qardaşları, Meri-Rouz, Sesiliya və Coan adlı bacıları ilə birlikdə mehriban ailə mühitində böyüyüb.Profile  , kcchiefs.com; accessed November 17, 2014. Ailənin başçısı olan atası quşçuluq təsərrüfatı sahəsində fəaliyyət göstərib və hinduşkaların nəqli üçün xüsusi avadanlıq - daşıma qəfəsləri istehsal edən müəssisəyə rəhbərlik edib. Sonralar mətbuata açıqlamalarının birində Kokner məzəli bir tərzdə vurğulayıb ki, ölkə yollarında hinduşka daşıyan iri yük maşınlarında rast gəlinən qəfəslərin böyük əksəriyyəti məhz onun doğulub boya-başa çatdığı Tipton qəsəbəsindəki atasının müəssisəsində hazırlanıb.David Koechner Biography ; Yahoo! Movies  Kökləri Qərbi Avropaya gedib çıxan - irland, ingilis və alman əcdadlarının varisı olan Kokner, katolik ənənələrinə sadiq ailədə tərbiyə alıb və orta məktəbi müvəffəqiyyətlə başa vurduqdan sonra ali təhsil almaq məqsədilə əvvəlcə Benediktin Kollecində, ardınca isə Missuri Universitetində siyasi elmlər fakültəsində təhsil alıb. Tələbəlik illərində teatr sənətinə, xüsusilə komediya janrına böyük maraq göstərən gənc Devid, siyasi karyera qurmaq fikrindən daşınaraq, özünü səhnə sənətində sınamaq qərarına gəlib və bu məqsədlə sənət ocaqlarının cəmləşdiyi Çikaqo şəhərinə köç edib. Burada dövrünün tanınmış səhnə ustadı və peşəkar improvizasiya təlimçisi Del Klouzun rəhbərliyi altında "ImprovOlympic" teatr məktəbində təcrübə qazanan gənc aktyor, qısa müddətdə şəhərin nüfuzlu "İkinci Şəhər" ("The Second City") komediya teatr truppasına qəbul olunmağa nail olub və 1994-cü ildə həmin teatr məktəbini müvəffəqiyyətlə başa vurub.The Second City Northwest Alumni , secondcity.com; accessed November 17, 2014.

 İstinadlar 

 Xarici keçidlər 

Kateqoriya:ABŞ aktyorları
Kateqoriya:İrlandəsilli amerikalılar
Kateqoriya:Almanəsilli amerikalılar
Kateqoriya:ABŞ səs aktyorları
Kateqoriya:İngilis mənşəli ABŞ şəxsləri
Kateqoriya:XX əsr aktyorları
Kateqoriya:XXI əsr aktyorları